1 верасня пачалася Другая сусветная вайна. У пачатковы тыдзень ваенных дзеянняў эскадрон лідскіх уланаў, якім камандаваў падпаручнік Пілецкі, быў разбіты немцамі ў час цяжкіх баёў пад Вальбожам. Разбітыя жаўнеры далучыліся да 41 пяхотнай дывізіі, якая нанова фармавалася недалёка ад Уладавы. Вітольд быў прызначаны намеснікам маёра Яна Уладаркевіча — камандуючага дывізійнай кавалерыі. Пасля ўпартых змаганняў, 22 верасня дывізія была разбіта. Аднак Вітольд Пілецкі не склаў зброю, а разам са сваімі ўланамі, як партызанскі атрад, вёў барацьбу аж да 17 кастрычніка. Па іроніі лёсу, у гэты дзень Чырвоная армія ступіла на тэрыторыю Польшчы, распачаўшы працэс далучэння земляў Заходняй Беларусі і Ўкраіны.